Tuddsa n tmetti taqbaylit sumata tbedd ɣef uxxam, ixxamen ttlaḥaqen-d adrum (taɛrift), iderma ttlaḥaqen-d taxerrubt, tixerbin ttlaḥaqen-d taddart, tudrin ttlaḥaqen-d lɛerc.Taddart n At Ɛisa Uyeḥya tebna ɣef sin n yiderma, yal adrum s twaculin-is, tawacult d aferdis agejdan n tmetti yebnan ɣef lsas n zzwaǧ, timetti tsuddes-it tejmaɛt di zzman aqdim ass-a tewwi tawuri-ines tesqamut n taddart, tnigt ɣer tmura tibeṛṛaniyin sebba n tgellelt d lexṣaṣat deg imukan n uxeddim, d anadi ɣef tenkelwit d tudert yifen tudert-nsen di tmurt n lzzayer, deg yixef-a newwid awal ɣef iderma n taddart n At Ɛisa Uyeḥya, tiwaculin-nsen, tamsalt n zzwaǧ di taddart, tinigt, d tuddsa n tejmaɛt n zzik, d tesqamt n taddart yeṭṭfen adeg n tejmaɛt di tallit n wass-a.